13.0 ข้อมูลอื่นที่เกี่ยวข้อง

13.1 ปัจจัยที่อาจมีผลกระทบต่อผู้ถือหุ้น

เมื่อวันที่ 11 มกราคม 2551 บริษัท ทริสเรทติ้ง จำกัด
ได้ทบทวนการจัดอันดับเครดิตองค์กรให้แก่บริษัทฯโดยมีอันดับเครดิตองค์กรของบริษัทฯที่ระดับ “BBB”
แนวโน้มอันดับเครดิต “Negative” ซึ่งจัดเป็นอันดับเครดิตองค์กรที่สามารถลงทุนได้

  13.2 บุคคลอ้างอิง

  นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ชั้น 7 อาคารตลาดหลักทรัพย์แห่งประเทศไทย

  62 ถนนรัชดาภิเษก เขตคลองเตย กรุงเทพฯ 10110

  โทร. +66 (0) 2359-1200-7 โทรสาร +66 (0) 2359-1259

  ที่ปรึกษากฎหมาย : บริษัท สำนักงานกฎหมายสยามซิตี้ จำกัด

  ชั้น 26 อาคารรัจนากาญจน์

  183 ถ. สาทรใต้ กรุงเทพฯ 10120

  โทร. +66 (0) 2676-6667 โทรสาร +66 (0) 2676-6188

  ผู้ตรวจสอบบัญชี : นายนิรันดร์ ลีลาเมธวัฒน์ หรือ นายวินิจ ศิลามงคล หรือ

  นายเทอดทอง เทพมังกร หรือ นางวิไล บูรณกิตติโสภณ

  บริษัท เคพีเอ็มจี ภูมิไชย สอบบัญชี จำกัด

  195 อาคารเอ็มไพร์ ชั้น 21-22 ถนนสาทรใต้

  แขวงยานนาวา เขตสาทร กรุงเทพฯ 10120

  โทร. +66 (0) 2677-2000 โทรสาร +66 (0) 2677-2222

หน่วยงานนักลงทุนสัมพันธ์และรายงานประจำปี

  : โทร. +66 (0) 2213-1039 ต่อ 12983, 12982 และ 12985

  เว็บไซต์ : http://www.tpipolene.co.th

  13.3 ข้อมูลอื่นที่เกี่ยวข้อง

  บริษัท ทีพีไอ โพลีน จำกัด (มหาชน)
  ได้ตระหนักถึงความรับผิดชอบในการมีส่วนร่วมและช่วยเหลือสังคมในฐานะเป็นบริษัทดำเนินกิจการโดยคนไทย
  โดยมุ่งมั่นพัฒนาธุรกิจควบคู่ไปกับการพัฒนาและมอบสิ่งดีๆ ให้กับสังคม
  ด้วยเพราะเราตระหนักถึงคุณภาพชีวิตที่ดีของคนไทย
  สังคมที่เปี่ยมด้วยรอยยิ้มและความสุขอันเป็นพื้นฐานที่ดีของชีวิตในอนาคต โดยในปี 2550
  ที่ผ่านมาบริษัทฯได้ดำเนินกิจกรรมที่เป็นสาธารณประโยชน์ทั้งทางตรงและทางอ้อมผ่านมูลนิธิสิ่งแวดล้อมเพื่อชีวิต
  ดังนี้

  13.3.1 ทีพีไอ โพลีน กับกิจกรรมด้านพุทธศาสนา

  บริจาคผลิตภัณฑ์ปูนทีพีไอ มูลค่า 11,954,987.48 บาท เพื่อนำไปก่อสร้างและซ่อมแซมวัดต่างๆ
  ทั่วประเทศ อาทิเช่น สนับสนุนการสร้างพระอุโบสถ อาคารวิปัสสนากรรมฐาน
  อาคารเรียนปริยัติธรรม ศาลาการเปรียญ อุโบสถ กุฏิ เมรุ สถูปเจดีย์ สถานปฏิบัติธรรม
  และพื้นที่บริเวณโดยรอบวัดสำหรับญาติโยมและพุทธศาสนิกชนทั่วไป ฯลฯ

  บริจาคเงินเป็นจำนวนรวม 9,865,811 บาท ให้แก่วัดต่างๆทั่วประเทศ เพื่อซื้อวัสดุก่อสร้างวัด
  กุฏิ และอาคารต่างๆ ภายในวัด อาทิเช่น วัดยานนาวา วัดประยูรธรรมาราม วัดถ้ำทอง
  วัดถ้ำสาริกา วัดทุ่งมะขาม วัดตะล่อม วัดท่าสบก เป็นต้น

  สนับสนุนกฐินพระราชทานและกฐินสำหรับวัดต่างๆ เป็นจำนวนเงินรวม 8,142,000 บาท
  โดยร่วมสนับสนุนกิจกรรมหลัก ดังนี้

  - ร่วมเป็นเจ้าภาพทอดกฐินสามัคคีช่วยชาติมหากุศล โครงการช่วยชาติ
  โดยหลวงตามหาบัวญาณสัมปันโน วัดป่าบ้านตาด จ.อุดรธานี (จำนวน 200,000 บาท)

  - ร่วมทำบุญทอดกฐินพระราชทานกรมทรัพยากรธรณี วัดวรนาถบรรณพต จ.นครสวรรค์

  - ร่วมทำบุญทอดกฐินพระราชทาน วัดบุปผาราม กรุงเทพมหานคร

  - ร่วมทำบุญทอดกฐินพระราชทานการรถไฟ

  - ร่วมทำบุญทอดกฐินในการถวายผ้าพระกฐิน กระทรวงพลังงาน วัดมณีสถิตกปิฏฐาราม
  (พระอารามหลวง) จ. อุทัยธานี

  - ร่วมเป็นเจ้าภาพทอดกฐินสามัคคี วัดถ้ำสาริกา จ. สระบุรี

  - ร่วมเป็นเจ้าภาพทอดกฐินสามัคคี วัดบำเพ็ญบุญ (บ้านไทย) จ. สระบุรี

  - ร่วมเป็นเจ้าภาพทอดกฐินสามัคคี สำนักสงฆ์ซับประดู่

  - ร่วมทำบุญทอดกฐินสามัคคี วัดถ้ำพระโพธิสัตว์ จ. สระบุรี

  - ร่วมทำบุญทอดกฐินกับวัดต่างๆ ทั่วประเทศ ดังนี้ วัดซับประดู่ วัดวาลุการาม วัดใหม่ท่าเสา
  วัดธนพัฒนาราม วัดถ้ำธรรมโอสถ วัดบ้านหินลับ วัดพระธาตุเจริญธรรม วัดเขามันธรรมาราม
  วัดประชาพิจิตรซับพริก วัดวาลุการาม (หนองผักบุ้ง) วัดเขาไม้เกวียน วัดสุนันทวนาราม
  วัดสันตินิคม สำนักสงฆ์ชัยประดู่ วัดหัวป้อมนอก (วัดห่าห่าง) วัดถ้ำธารรอด วัดสันตินิคม ฯลฯ

  บริจาคเงินเป็นจำนวน 500,000 บาท เพื่อธรรมยาตรานำสันติสุขสู่ภาคใต้ วัดราชาธิวาสวิหาร
  (ศูนย์พิทักษ์พระพุทธศาสนาฯ) กรุงเทพมหานคร

  บริจาคเงินเป็นจำนวน 50,000 บาท
  เพื่อสนับสนุนโครงการบรรพชาสามเณรภาคฤดูร้อนเฉลิมพระเกียรติ ๘๐ พรรษามหาราช ณ
  ศูนย์ปฏิบัติธรรมสิริธรรมมุนี วัดศรีบุรีรตนาราม อ.เมืองสระบุรี จ. สระบุรี

  บริจาคเงินจำนวน 100,000 บาท ในการอุดหนุนด้านศาสนาฯ วัดซับบอน จ. สระบุรี

  บริจาคเงินจำนวน 200,000 บาท เพื่องานวันอาสาฬบูชาประจำปี 2550 ของวัดมหาธาตุ

  บริจาคเงินจำนวน 1,000,000 บาท เพื่อบำรุงพระพุทธศาสนา วัดตะล่อม กรุงเทพมหานคร

  บริจาคเงินจำนวน 3,098,947 บาท เพื่อบูรณะซ่อมแซมวัดสีลภาราม

  บริจาคเงินจำนวน 5,000 บาท เพื่อร่วมทำบุญสร้างมณฑปบรรจุพระบรมธาตุวัดอ่างทอง

  13.3.2 ทีพีไอ โพลีน กับกิจกรรมสังคม

  บริจาคเงินจำนวน 30,000,000 บาท ให้กับโครงการพัฒนาอาคาร ภปร.ฉลอง 60 ปี
  โรงพยาบาลจุฬาลงกรณ์ สภากาชาดไทย โดยมีวัตถุประสงค์เพื่อให้ผู้รับบริการและญาติ
  ซึ่งมีมากกว่า 7,000 คนต่อวัน สามารถเข้าถึงพื้นที่บริการในชั้นต่างๆ ของอาคาร ภปร.
  ได้อย่างสะดวกรวดเร็วมากขึ้นและทำให้การบริการของทางโรงพยาบาลฯ
  เกิดความคล่องตัวและมีประสิทธิภาพเพิ่มขึ้น

  บริจาคเงินจำนวน 2,000,000 บาท เพื่อสมทบ “กองทุนพระราชทานวันศรีนครินทร์”
  โดยมีวัตถุประสงค์เพื่อช่วยเหลือโครงการพัฒนาบริการหอสงฆ์อาพาธ ณ
  อาคารสมเด็จพระศรีนครินทรา บรมราชชนนีอนุสรณ์ (อาคาร 19 ชั้น) โรงพยาบาลศรีนครินทร์
  คณะแพทย์ศาสตร์ มหาวิทยาลัย ขอนแก่น

  บริจาคเงินจำนวน 2,751,200 บาท เพื่อสร้างอาคารฟื้นฟูสุขภาพให้กับโรงพยาบาล เสาไห้ จ.
  สระบุรี

  บริจาคเงินจำนวน 1,500,000 บาท
  เพื่อสนับสนุนโครงการก่อสร้างฝายและซ่อมแซมฝายต้นน้ำลำธาร 80 พรรษา 80 พันฝาย
  ของศาลาการกลาง จ. สระบุรี

  บริจาคเงินจำนวน 495,000 บาท ซื้อร่มเพื่อการกุศลจำนวน 5,000 คัน
  ของมูลนิธิของคนตาบอดไทย เนื่องในวโรกาสที่พระบาทสมเด็จพระเจ้าอยู่หัวฯ
  ทรงเจริญพระชนมายุครบ 80 พรรษา และเพื่อพัฒนาคุณภาพชีวิตคนตาบอดทั่วประเทศ
  ให้ได้รับโอกาสทางการศึกษาและการประกอบ อาชีพ

  สนับสนุนเงินจำนวน 280,000 บาท ร่วมไถ่ชีวิตโค-กระบือ
  เพื่อถวายเป็นพระราชกุศลแด่พระบาทสมเด็จพระเจ้าอยู่หัว
  เนื่องในโอกาสมหามงคลเฉลิมพระชนมพรรษาครบ 80 พรรษา

  สนับสนุนเงินจำนวน 50,000 บาท เพื่อกิจกรรม เดิน – วิ่ง
  มินิมาราธอนให้กับมูลนิธิฯทศวรรษโรคกระดูกและข้อ (ประเทศไทย)

  สนับสนุนสมาคมนักวิทยุและโทรทัศน์แห่งประเทศไทยในพระบรมราชูปถัมภ์ เป็นจำนวนเงิน
  50,000 บาท

  บริจาคเงินจำนวน 20,000 บาท เพื่อสนับสนุนการออกร้านกาชาดของสมาคมแม่บ้านทหารอากาศ

  พนักงานบริษัท ทีพีไอ โพลีน จำกัด (มหาชน) และบริษัทในเครือ
  ร่วมบริจาคหนังสือมือสองสภาพดีจำนวน 30 กล่องและเทปธรรมะจำนวน 1 กล่อง
  ให้กับตลาดหลักทรัพย์แห่งประเทศไทยและสมาคมห้องสมุดแห่งประเทศไทย
  ภายใต้โครงการส่งหนังสือ สื่อความรู้ สู่ห้องสมุด
  โดยมีวัตถุประสงค์เพื่อสนับสนุนให้ประชาชนโดยทั่วไปได้มีโอกาสเรียนรู้และพัฒนาตนเองจากการอ่านหนังสือในห้องสมุดต่างๆ

13.3.3 ทีพีไอ โพลีนกับกิจกรรมด้านการศึกษาและเยาวชน

  มูลนิธิสิ่งแวดล้อมเพื่อชีวิต ร่วมกับบริษัททีพีไอ โพลีน จำกัด (มหาชน) และบริษัทในเครือ
  ได้ดำเนินการจัดกิจกรรมวันเด็กประจำปี 2550 ขึ้นในวันเสาร์ที่ 13 มกราคม 2550
  โดยได้คัดเลือกโรงเรียนบ้านทับกระดาษและโรงเรียนกกเชียง อำเภอด่านช้าง จังหวัดสุพรรณบุรี
  เข้าร่วมกิจกรรมโดยทั้ง 2 โรงเรียนเป็นโรงเรียนขนาดเล็กมีนักเรียนรวมกันประมาณ จำนวน
  115 คน ผู้ปกครองมีฐานะยากจนมาก นักเรียนยังขาดแคลนอาหารกลางวัน
  ในจำนวนนี้มีบางคนไม่ได้ทานข้าวเช้ามาด้วย แต่ทางโรงเรียนก็ทำอาหารให้นักเรียนทานทุกคน
  เพื่อเป็นการแบ่งเบาภาระผู้ปกครองที่ส่งบุตรหลานมาเรียนหนังสือ ในวันดังกล่าวมูลนิธิฯ
  ได้มอบทุนอาหารกลางวันให้แก่ ผู้อำนวยการโรงเรียนบ้านทับกระดาษเป็นเงินจำนวน 16,000
  บาท และผู้อำนวยการโรงเรียนบ้านกกเชียงเป็นเงินจำนวน 11,500 บาท พร้อมทั้งของเล่น
  อุปกรณ์การเรียน อุปกรณ์กีฬา ผ้าห่ม ข้าวสารและอาหารแห้ง แก่ทั้ง 2 โรงเรียน
  เพื่อจัดหาความสุขใจมอบให้แก่น้องๆ ทั้งสองโรงเรียน นอกจากนั้น ยังได้ร่วมกันนำผ้าห่ม
  ข้าวสารและอาหารแห้งไปมอบให้แก่ราษฎรหมู่ 1 ต.นิคมกระเสียว จำนวน 780 คน
  เพื่อเป็นการบรรเทาความเดือดร้อนของราษฎร
  ซึ่งนำความปลื้มปิติยินดีมาสู่ชาวนิคมกระเสียวทุกคน

  โครงการเยี่ยมชม “พระบรมมหาราชวัง (ท้องพระโรงกลาง) พระที่นั่งจักรี
  รวมทั้งวัดพระศรีรัตนศาสดาราม” จัดขึ้นในวันจันทร์ที่ 21 พฤษภาคม 2550 โดยมูลนิธิฯ
  ได้นำเด็กนักเรียนชั้นมัธยมศึกษาปีที่ 6 จำนวน 300 คน จากโรงเรียนวัดสุทธิวราราม
  เข้าเยี่ยมชมภายในพระที่นั่งต่างๆในพระบรมมหาราชวัง อาทิเช่น พระที่นั่งจักรีมหาปราสาท
  ที่สร้างขึ้นในสมัยรัชกาลที่ 5
  โดยใช้เป็นสถานที่รับรองพระราชอาคันตุกะมีความสวยงามด้วยการผสมผสานกันอย่างลงตัวระหว่างสถาปัตยกรรมไทยและยุโรป
  โดยองค์พระที่นั่งเป็นแบบยุโรป หลังคาเป็นยอดปราสาทแบบไทย ฯลฯ ซึ่ง มูลนิธิฯ
  ได้รับความกรุณาเป็นอย่างยิ่งจากเลขาธิการพระบรมมหาราชวัง ที่อนุญาตให้มูลนิธิฯ
  นำคณะนักเรียนจากโรงเรียนวัดสุทธิวรารามเข้าชมในส่วนของ (ท้องพระโรงกลาง)
  พระที่นั่งจักรี เนื่องจากโดยปกติแล้วสถานที่ดังกล่าวไม่ได้เปิดให้ประชาชนทั่วไปได้เข้าชม
  สำหรับวัตถุประสงค์ของโครงการ เพื่อให้เยาวชนได้ทราบประวัติความเป็นมา
  พร้อมทั้งปลูกฝังให้เยาวชนมีความสำนึกในพระมหากรุณาธิคุณของพระมหากษัตริย์ไทยทั้งในอดีตและปัจจุบัน
  มีความภาคภูมิใจในความเป็นคนไทยและปลูกฝังให้มีจิตสำนึกที่จะรักษาวัฒนธรรมประเพณีไทยสืบไป
  และโอกาสนี้ได้นำนักเรียนเข้านมัสการพระแก้วมรกตเพื่อความเป็นสิริมงคลแก่เยาวชนทั้งหลาย ณ
  วัดพระศรี รัตนศาสดารามด้วย

  โครงการพิพิธภัณฑ์เด็กกรุงเทพมหานคร จัดขึ้นในวันที่ 18 กรกฎาคม 2550 มูลนิธิฯ
  ได้นำเด็กนักเรียนชั้นประถมศึกษาปีที่ 4-6 จากโรงเรียนวัดสีชมพู สังกัดกรุงเทพมหานคร จำนวน
  83 คนเข้าร่วมโครงการ ซึ่งพ่อ-แม่ส่วนใหญ่ประกอบอาชีพทำนา/รับจ้าง รายได้น้อย
  ประกอบกับทางโรงเรียนได้รับการจัดสรรงบประมาณเป็นจำนวนน้อย
  ทำให้ไม่สามารถพาเด็กไปทัศนศึกษาได้ โดยการเข้าร่วมกิจกรรมในครั้งนี้เป็นแบบ Discovery
  Rally คือ
  การแบ่งเด็กเป็นกลุ่มและในแต่ละฐานจะมีรหัสลับเพื่อที่จะนำมาเฉลยในฐานสุดท้ายร่วมกัน
  ซึ่งเมื่อเด็กๆ เข้าฐานกิจกรรมครบตามที่กำหนดแล้ว
  ก็จะมีการเฉลยรหัสลับเพื่อรอลุ้นของรางวัลที่จะได้รับจากการเข้าร่วมกิจกรรม และรางวัลที่เด็กๆ
  ได้รับในครั้งนี้คือ สมุด ปากกา ดินสอ ยางลบ พวงกุญแจและเข็มกลัด คนละ 1 ชุด โดยเด็กๆ
  ได้บอกความรู้สึกกับพวกเราว่าเค้ามีความสุขมากที่มูลนิธิฯ
  ได้ให้โอกาสมาทัศนศึกษาที่พิพิธภัณฑ์เด็กกรุงเทพมหานครในครั้งนี้
  เพราะนอกจากจะได้รับความรู้แล้วยังรู้สึกอิ่มเอิบใจ ที่สามารถจะนำความรู้ที่ได้รับไปสอนกับน้องๆ
  ที่ไม่ได้มาในครั้งนี้ด้วย

  การสนับสนุนมอบทุนอบรมนักเรียน-เยาวชนพุทธศาสนาวันอาทิตย์ต้านยาเสพติด ณ วัดหนองค้า
  จังหวัดศรีสะเกษ เป็นจำนวนเงิน 114,000 บาท (ระยะเวลาตั้งแต่ 1 สิงหาคม – 30
  พฤศจิกายน 2550)
  โดยโครงการดังกล่าวมีวัตถุประสงค์เพื่อเป็นการเปิดโอกาสให้เยาวชนได้เข้าศึกษาเล่าเรียนและปฏิบัติธรรมในวันอาทิตย์
  อีกทั้งยังเป็นการให้เด็กและเยาวชนได้ใช้เวลาว่างให้เกิดประโยชน์
  สามารถนำหลักธรรมะไปประยุกต์ใช้ในชีวิตประจำวันและห่างไกลจากยาเสพติด

  โครงการพิพิธภัณฑ์วิทยาศาสตร์ มูลนิธิฯ ได้นำเด็กนักเรียนชั้นประถมศึกษาปีที่ 5-6
  จากโรงเรียนคลองสาม สังกัดกรุงเทพมหานคร จำนวน 120 คนเข้าร่วมโครงการ
  ซึ่งจัดขึ้นในวันที่ 8 สิงหาคม 2550 โดยเด็กๆ จะได้เข้ารับชมการจัดแสดงนิทรรศการพิเศษ
  อาทิเช่น นิทรรศการไดโนเสาร์
  โดยนิทรรศการดังกล่าวเป็นการแสดงการกำเนิดของยุคไดโนเสาร์
  วิถีชีวิตและแหล่งค้นพบของซากไดโนเสาร์
  และเข้ารับชมการจัดกิจกรรมด้านวิทยาศาสตร์และเทคโนโลยี
  ที่นำเสนอสาระน่ารู้นับจากการค้นพบทฤษฎี หลักการ และการประดิษฐ์ในอดีต
  ความก้าวหน้าถึงปัจจุบันและแนวโน้มสู่อนาคต นิทรรศการและชิ้นงานที่จัดแสดงนำเสนอ
  ในรูปแบบที่ให้ผู้ชมสามารถเรียนรู้และทำความเข้าใจด้วยการสัมผัส ทดลอง ร่วมแสดง
  และโต้ตอบกับชิ้นงานแสดงต่างๆ นอกจากนี้เด็ก ๆ ยังได้เข้ารับชมการแสดง Science Show
  ซึ่งเป็นการแสดงทางวิทยาศาสตร์เกี่ยวกับไนโตรเจน ได้รับรู้ถึงประโยชน์ของไนโตรเจน
  ซึ่งได้รับความสนใจจากเด็กๆ เป็นอย่างมาก
  ซึ่งมูลนิธิฯหวังเป็นอย่างยิ่งว่าโครงการที่จัดทำขึ้นจะสามารถจุดประกายความคิดให้แก่เยาวชนต่อไปได้ในอนาคต

  โครงการแรลลี่ รักษ์โลกประจำปี 2550 เส้นทางกรุงเทพฯ – ปราจีนบุรี
  ซึ่งมูลนิธิสิ่งแวดล้อมเพื่อชีวิตโดยบริษัท ทีพีไอ โพลีน จำกัด (มหาชน) ร่วมกับ บริษัท กรังด์ปรีซ์
  อินเตอร์เนชั่นแนล จำกัด จัดขึ้นในวันที่ 1-2 ธันวาคม 2550 ประธานกรรมการมูลนิธิฯ
  ได้ให้เกียรติเปิดการแข่งขันแรลลี่ในครั้งนี้
  สำหรับการแข่งขันได้มีการกำหนดให้ผู้เข้าร่วมแข่งขันจัดเตรียมสิ่งของบริจาค อาทิเช่น
  อุปกรณ์การเรียน การกีฬา ฯลฯ เพื่อนำมามอบให้กับเด็กนักเรียนโรงเรียนวัดบุยายใบ
  จังหวัดปราจีนบุรี และในส่วนของมูลนิธิฯ ได้บริจาคทุนการศึกษา ทุนละ 1,500 บาท จำนวน 20
  ทุน และทุนอาหารกลางวัน จำนวน 20,000 บาท รวมเป็นเงินทั้งสิ้นจำนวน 50,000 บาท
  สำหรับการจัดงานครั้งนี้ มูลนิธิฯได้รับความร่วมมือและได้รับการสนับสนุนอย่างดียิ่งจากหน่วยงาน
  ต่างๆ อาทิ บริษัท ทีพีไอ โพลีน จำกัด (มหาชน)และบริษัทในเครือ บริษัท เชฟรอน (ไทย)
  จำกัด บริษัท เชลล์แห่งประเทศไทย จำกัด บริษัท ศูนย์ยางใหญ่และบริการ จำกัด บริษัท
  เม็ดทรายค้าวัสดุก่อสร้าง จำกัด บริษัท เวิลด์ไวด์ ฮอลิเดย์ แอนด์แทรเวล จำกัด ฯลฯ
  รวมถึงผู้สนับสนุนอีกหลายหน่วยงาน ซึ่งต้องขอขอบคุณมา ณ ที่นี้
  โดยเฉพาะอย่างยิ่งผู้เข้าร่วมการแข่งขันทุกท่าน
  กิจกรรมแรลลี่ที่จัดขึ้นในครั้งนี้นอกจากจะได้รับความรู้ ความสนุกสนานเพลิดเพลินแล้ว
  ยังทำประโยชน์ให้เกิดแก่สังคมเพื่อชีวิตที่ขาดแคลนและด้อยโอกาสอีกด้วย

  โครงการเยี่ยมชมสยามโอเชี่ยนเวิร์ล
  (อุทยานสัตว์น้ำระดับโลกที่ใหญ่ที่สุดในเอเชียตะวันออกเฉียงใต้)
  มูลนิธิฯได้นำเด็กนักเรียนจากโรงเรียนบึงขวาง จังหวัดกรุงเทพมหานคร ชั้นประถม ศึกษาปีที่
  3-6 จำนวน 85 คน เข้าร่วมโครงการ ซึ่งพ่อ-แม่ส่วนใหญ่ประกอบอาชีพค้าขาย รายได้น้อย
  ประกอบกับทางโรงเรียนได้รับการจัดสรรงบประมาณเป็นจำนวนน้อย
  ทำให้ไม่สามารถพาเด็กไปทัศนศึกษาได้ สยามโอเชี่ยนเวิร์ล
  มีการรวบรวมสัตว์น้ำมากมายหลากหลายชนิด ทั้งสัตว์น้ำจืดและน้ำเค็มกว่า 30,000 ตัว
  โดยในช่วงแรกเด็กๆ ได้เข้ารับชมการให้อาหารปลาฉลามกันที่บริเวณ Ocean Theater
  ซึ่งมีปลาฉลาม 3 สายพันธุ์อยู่ถึง 22 ตัว
  นอกจากนี้ยังมีฝูงปลานานาชนิดว่ายเวียนอยู่ในอุโมงค์ใสใต้น้ำที่เปิดมุมมองกว้างถึง 270 องศา
  มีความยาวถึง 43 เมตรให้เด็กๆ ได้รับชมแบบใกล้ชิด ซึ่งสร้างความตื่นตาตื่นใจให้กับเด็กๆ
  เป็นอย่างมาก นอกจากนั้นเด็กๆ ยังได้รับชมสัตว์น้ำที่มีลักษณะโดดเด่นและหาดูได้ยาก อาทิเช่น
  ปูแมงมุมยักษ์ ปลาไหลสวน ปลาค้างคาว ปลาขุนทองหัวโหนกซึ่งเป็นปลาที่ใกล้จะสูญพันธุ์
  ปลากระรอกลายแดง ปลาตาหวาน กั้งตั๊กแตน 7 สี ฉลามปล้องอ้อย ฉลามกบ ปลาดาว
  ปลากระเบนน้ำจืด ปลาดุกเผือก ฯลฯ โดยการเข้าเยี่ยมชมในครั้งนี้
  เด็กได้รับความรู้เกี่ยวกับสิ่งมีชีวิตใต้ทะเลและมูลนิธิฯ
  หวังเป็นอย่างยิ่งว่าจะเป็นส่วนหนึ่งที่จะทำให้เยาวชนรักสัตว์น้ำและพร้อมทั้งช่วยกันดูแลรักษาธรรมชาติทางท้องทะเลให้คงอยู่คู่กับประเทศไทยตลอดไป

  การสนับสนุนโครงการ“บรรพชาสามเณรและอุปสมบทพระภิกษุเฉลิมพระเกียรติพระบาท
  สมเด็จพระเจ้าอยู่หัว เนื่องในวโรกาสเฉลิมพระชนมพรรษาครบ 80 พรรษา 5 ธันวาคม 2550”
  ระหว่างวันที่ 20-30 พฤศจิกายน 2550 โดยศาลจังหวัดสระบุรี แผนกคดีเยาวชนและครอบครัว
  ได้จัดโครงการดังกล่าวขึ้น ณ วัดโคกมะตูม อำเภอหนองแค จังหวัดสระบุรี โดยมูลนิธิฯ
  ได้สนับสนุนโครงการดังกล่าวเป็นจำนวนเงิน 100,000 บาท
  สำหรับวัตถุประสงค์ของโครงการเพื่อให้เด็กและเยาวชนที่กระทำความผิดได้มีโอกาสศึกษาธรรมะ
  เข้าใจหลักธรรมคำสั่งสอนของพระพุทธศาสนา อันจะเป็นการช่วยขัดเกลาจิตใจ ปลูกฝังค่านิยมที่ดี
  มีวินัย รับผิดชอบ รู้ขนบธรรมเนียมประเพณีอันดีงาม

  นอกจากการทำกิจกรรมกับโรงเรียนและองค์กรต่างๆ แล้ว พนักงานบริษัท ทีพีไอ โพลีน จำกัด
  (มหาชน) และบริษัทในเครือ ยังได้ร่วมกันบริจาคแว่นตา เพื่อให้มูลนิธิฯ
  นำไปให้ผู้ขาดแคลนต่อไป โดยในปีนี้มูลนิธิฯ ได้มอบแว่นตาแว่นตาจำนวน 83 อัน เลนส์จำนวน
  21 คู่และกล่องแว่นจำนวน 27 กล่อง
  ให้แก่โรงพยาบาลเมตตาประชารักษ์เพื่อนำไปให้กับผู้ที่กำลังรอคอยที่จะได้แว่นตาเพื่อการมองเห็นที่ดีกว่าต่อไป

  สนับสนุนการแข่งขันแรลลี่ แฟมิลี่การกุศลฯ ของมูลนิธิฐานเศรษฐกิจเป็นจำนวนเงิน 15,000 บาท
  ซึ่งมีวัตถุประสงค์เพื่อมอบทุนอาหารกลางวันตามโรงเรียนต่างๆ ในถิ่นทุรกันดาร
  ทั่วทุกภูมิภาคของประเทศ ในโครงการเกษตรอาหารกลางวัน ในพระราชูปถัมภ์
  สมเด็จพระเทพรัตนราชสุดาฯ สยามบรมราชกุมารี

  ร่วมทำบุญทอดผ้าป่าสามัคคี เป็นจำนวนเงิน 100,000 บาท
  เพื่อสนับสนุนการศึกษาของโรงเรียนสะเมิงพิทยาคม

  สนับสนุนเงินจำนวน 30,000 บาท สำหรับโครงการพัฒนาชุมชนหมู่บ้านสวนพลู
  ของคณะนักศึกษาระดับบัณฑิตศึกษา สาขาการบริหารสังคม มหาวิทยาลัยหัวเฉียวเฉลิมพระเกียรติ

  ร่วมบริจาคเงินจำนวน 22,470 บาท เพื่อสนับสนุนการศึกษาของโรงเรียนบ้านสำโรงทาบ
  (บริคุตต์วิทยาคุณ)

  ร่วมบริจาคเงินจำนวน 10,000 บาท เพื่อสร้างโรงอาหารของโรงเรียนบ้านเนินเสาธง จ.
  ระยอง

  ร่วมบริจาคเงินจำนวน 1,500 บาท เพื่อจัดกิจกรรมของโรงเรียนวัดป่าไผ่ จ. สระบุรี

  บริจาคเงินจำนวน 5,000 บาท สมทบทุนให้กับโรงเรียนบ้านโป่งตาสา จ. ฉะเชิงเทรา

  บริจาควัสดุอุปกรณ์ทางการศึกษารวมเป็นเงิน 5,000 บาท ให้กับโรงเรียนบ้านน้ำกร่อย จ.
  ระยอง

  บริจาคเงินจำนวน 2,000 บาท สำหรับเงินทุนการศึกษาสำหรับนักเรียน
  เนื่องในวันกิจกรรมวันแม่แห่งชาติของโรงเรียนบ้านคลองขนุน จ. ระยอง

  บริจาคเงินจำนวน 2,000 บาท สมทบทุนสร้างอาคารเรียน โรงเรียนบ้านหัวนาคำ จ. ร้อยเอ็ด

13.3.4 ทีพีไอ โพลีน ร่วมอนุรักษ์ศิลปวัฒนธรรมไทย 

การอนุรักษ์ศิลปวัฒนธรรมไทยเป็นหน้าที่ที่คนไทยควรพึงปฏิบัติ
เพื่อดำรงไว้ซึ่งเอกลักษณ์อันโดดเด่นของชาติ และด้วยตะหนักถึงความสำคัญของศิลปวัฒนธรรมไทย
บริษัท ทีพีไอ โพลีน จำกัด (มหาชน) ได้จัดการประกวดศิลปะปูนปั้น
เพื่ออนุรักษ์และส่งเสริมศิลปวัฒนธรรมไทย โดยร่วมกับมหาวิทยาลัยเทคโนโลยีราชมงคลรัตนโกสินทร์
วิทยาเขตเพาะช่าง และหน่วยงานของภาครัฐ จัดการประกวดศิลปะปูนปั้นแห่งประเทศไทย ครั้งที่ 7
ภายใต้หัวข้อเรื่อง “รู้รักสามัคคี” เพื่อเป็นการเฉลิมฉลอง
เนื่องในวโรกาสที่พระบาทสมเด็จพระเจ้าอยู่หัวทรงเจริญพระชนมายุ 80 พรรษา
โดยในการแข่งขันครั้งนี้จัดขึ้นในวันที่ 16-20 พฤษภาคม 2550 ประเภทการแข่งขันแบ่งออกเป็น 3
ประเภท คือ 1. ประเภทการปั้นปูนสด 2. ประเภทการปั้นปูนสำเร็จรูปทีพีไอ 3.
ประเภทผลงานสำเร็จรูป ซึ่งได้รับการตอบรับจากศิลปิน ช่างปั้นปูนพื้นบ้าน
และนักศึกษาจากทั่วประเทศเข้าร่วมการแข่งขันเป็นจำนวนมาก

  สำหรับงานนิทรรศการศิลปะปูนปั้นแห่งประเทศไทย ครั้งที่ 7
  ได้รับเกียรติจากเลขาธิการสำนักพระราชวัง เป็นประธานเปิดงาน เมื่อวันที่ 12 ธันวาคม 2550
  ณ พิพิธภัณฑ์สถานแห่งชาติ หอศิลป์ ถนนเจ้าฟ้า กรุงเทพมหานคร
  จากการจัดงานนิทรรศการศิลปะปูนปั้นแห่งประเทศไทย ในครั้งนี้ ทางบริษัท ทีพีไอ โพลีน จำกัด
  (มหาชน) ได้รับกระแสตอบรับจากผู้เข้าร่วมชมงานเป็นจำนวนมาก ทั้งจากคณะผู้บริหารของบริษัท
  ทีพีไอ โพลีน จำกัด (มหาชน) ศิลปิน ช่างปั้นปูนพื้นบ้าน นักศึกษา นักวิชาการ
  และประชาชนทั่วไป ซึ่งทางบริษัทฯ ได้รับข้อเสนอแนะจากผู้เข้าร่วมงาน
  ที่ตอบแบบสอบถามแสดงความคิดเห็นโดยส่วนใหญ่ต้องการให้บริษัทฯจัดกิจกรรมดังกล่าวต่อไป
  เพื่ออนุรักษ์และสืบสานศิลปวัฒนธรรมการปั้นปูนสืบไป

  กิจกรรมต่างๆ ดังกล่าวข้างต้นเป็นเพียงส่วนหนึ่งที่ทีพีไอ โพลีน
  มุ่งมั่นที่จะช่วยยกระดับคุณภาพชีวิตของผู้คนและสังคมให้ดีขึ้น
  ด้วยความตระหนักถึงบุญคุณของผืนแผ่นดินไทย ทีพีไอ โพลีนเราสร้างอนาคต
  ด้วยภูมิปัญญาที่น่าเชื่อถือ พร้อมคุณธรรม และจิตสำนึกต่อสังคม ดังนั้น ทุกย่างก้าวที่เติบโต
  เราจึงดำเนินธุรกิจควบคู่ไปกับการพัฒนาสังคม อย่างสร้างสรรค์และยั่งยืน

  13.3.5 ทีพีไอ โพลีนกับความปลอดภัยและสิ่งแวดล้อม

  บริษัทฯดำเนินธุรกิจเพื่อการเติบโตอย่างยั่งยืนโดยมิได้คำนึงถึงเฉพาะแต่ผลประกอบการทางธุรกิจเท่านั้น
  แต่บริษัทฯยังให้ความสำคัญต่อการป้องกันและลดผลกระทบต่อสิ่งแวดล้อม
  รวมถึงความปลอดภัยและอาชีวอนามัยในการทำงานของพนักงานผู้บริหารของบริษัทฯทุกท่านตระหนักถึงความสำคัญยิ่งในการดูแลสนับสนุนและผลักดันให้ความปลอดภัยและสิ่งแวดล้อมของบริษัทฯได้มีการปรับปรุงอย่างต่อเนื่องและกลมกลืนกับการดำเนินงานของบริษัทฯในทุกขั้นตอนเสมอมา

การดำเนินการด้านความปลอดภัยและอาชีวอนามัยในการทำงาน

  สุขภาพและอาชีวอนามัยในการทำงานของพนักงาน
  ถือเป็นปัจจัยสำคัญต่อประสิทธิภาพการทำงานของพนักงาน
  บริษัทฯจึงได้นำระบบการจัดการอาชีวอนามัยและความปลอดภัย (มอก. 18001)
  มาใช้ในทุกพื้นที่การปฏิบัติงาน
  โดยมุ่งเน้นการลดความเสี่ยงอันตรายและอุบัติเหตุของพนักงานและผู้เกี่ยวข้อง
  โดยทุกโรงงานผลิตของบริษัทฯได้มีการจัดหาอุปกรณ์ป้องกันอันตรายส่วนบุคคลที่เพียงพอและเหมาะสมกับลักษณะการปฏิบัติงานทุกประเภท
  เช่น หน้ากากกรองฝุ่น (Mask) ที่ครอบหู (Earmuff) แว่นครอบตานิรภัย (Goggle) รองเท้า
  Safty หมวกนิรภัย เป็นต้น
  นอกจากนี้ในส่วนของหน่วยผลิตคอนกรีตผสมเสร็จยังได้มีการจัดหาเครื่องดื่มประเภทนมให้พนักงานบริโภค
  เพื่อลดสารวัตถุหนักในร่างกายของพนักงานที่ปฏิบัติหน้าที่ในภาวะแวดล้อมเสี่ยง

  นอกจากนี้ทุกโรงงานผลิตของบริษัทฯ
  ยังได้จัดให้มีการประเมินความเสี่ยงจากการทำงานด้านต่างๆรวมทั้งการเฝ้าระวังโรคจากการทำงาน
  ตลอดจนการสร้างจิตสำนึกในเรื่องความปลอดภัยในการทำงาน
  การเตรียมความพร้อมและตอบสนองเหตุฉุกเฉิน
  โดยมีการจัดสภาพแวดล้อมในการทำงานที่ปลอดภัยมีมาตรฐานในการปฎิบัติงานและเป็นไปตามข้อกำหนดของกฎหมาย
  รวมทั้งจัดให้มีการปลูกต้นไม้ในบริเวณและโดยรอบโรงงานเพื่อให้มีทัศนียภาพที่ดี

การดำเนินงานด้านป้องกันและลดผลกระทบต่อสิ่งแวดล้อม

  ในด้านการดูแลด้านการรักษาสภาพแวดล้อมที่ดี
  บริษัทฯได้มีการนำระบบการจัดการสิ่งแวดล้อมตามมาตรฐานสากล ISO 14001
  เข้ามาปฏิบัติในทุกพื้นที่ปฏิบัติงาน
  โดยทุกโรงงานผลิตของบริษัทฯได้มุ่งเน้นการควบคุมการปล่อยมลพิษทางน้ำและทางอากาศ
  การเพิ่มประสิทธิภาพการบริหารจัดการกากของเสียและวัสดุเหลือใช้ให้สอดคล้องกับข้อกำหนดด้านสิ่งแวดล้อมของหน่วยงานภาครัฐ
  และลดผลกระทบต่อสิ่งแวดล้อมในทุกด้านที่อาจมีผลต่อชุมชนและสภาพแวดล้อมโดยรวมอย่างต่อเนื่อง

  ทั้งนี้
  บริษัทฯได้มีการจัดเตรียมงบประมาณในการลงทุนเพิ่มเติมเกี่ยวกับการควบคุมและป้องกันมลภาวะจากกระบวนการผลิตอย่างต่อเนื่อง
  โดยโรงงานปูนซีเมนต์ได้มีการติดตั้งเครื่องดักฝุ่นถ่านหิน (Sand Trap หรือ Sand Filter)
  ไม่ให้ปนเปื้อนในรางระบายน้ำ
  นอกจากนี้มีการนำเทคโนโลยีที่ทันสมัยมาใช้ในการปรับปรุงประสิทธิภาพเครื่องดักจับฝุ่นแบบไฟฟ้าสถิตย์
  (Electrostatic Precipitator) โดยการใช้เทคโนโลยีจาก General Electric
  ประเทศสหรัฐอเมริกา มีการเพิ่มเติมการติดตั้งชุดดักฝุ่นเพิ่ม
  และการติดตั้งเครื่องตรวจวัดปริมาณฝุ่นและก๊าซที่ปล่อยออกจากปล่องแบบต่อเนื่อง (Continuous
  Emission Machine - CEMs) เพื่อให้การควบคุมมีประสิทธิผลมากขึ้น ซึ่งเดิมปี 2549
  บริษัทฯมีเครื่องตรวจวัดคุณภาพอากาศแบบต่อเนื่อง (Continuous Emission Monitoring
  System : CEMs) จำนวน 2 ชุด แบ่งเป็นชุดตรวจวัดแก๊ส 1 ชุด และชุดตรวจวัดฝุ่น 1 ชุด
  และในปี 2550
  บริษัทฯได้ติดตั้งเครื่องตรวจวัดปริมาณฝุ่นแบบต่อเนื่องเพิ่มเติมจากโครงการเดิมจำนวน 3 ชุด
  รวมปัจจุบันมีชุดตรวจวัดฝุ่นจำนวนทั้งสิ้น 4 ชุด และชุดตรวจวัดแก๊ส 1 ชุด
  เพื่อใช้ควบคุมปริมาณฝุ่นและแก๊สที่ถูกปล่อยออกจากกระบวนการผลิตให้อยู่ในเกณฑ์ที่กฎหมายกำหนดได้อย่างมีประสิทธิภาพ

  นอกจากนี้ ปัจจุบันหน่วยราชการได้มีการเปลี่ยนแปลงแก้ไขมาตรฐานกฎหมายหลายฉบับ
  เพื่อให้สอดคล้องกับสถานการณ์ด้านสิ่งแวดล้อม ทางบริษัทฯ จึงได้จัดเตรียมแผนงาน ดังนี้

  1. ด้านบุคลากร - จัดให้มีเจ้าหน้าที่และผู้ควบคุมขึ้นทะเบียนกับกรมโรงงานอุตสาหกรรมให้ถูก
  ต้องตามกฎหมาย ได้แก่ ขึ้นทะเบียนบุคลากรประจำห้องปฏิบัติการวิเคราะห์เอกชน
  ขึ้นทะเบียนบุคลากรดูแลระบบป้องกันสิ่งแวดล้อมประจำโรงงาน
  ขึ้นทะเบียนบุคลากรดูแลระบบหม้อต้มไอน้ำ เป็นต้น

  2. ด้านห้องปฏิบัติการ - ต้องผ่านการรับรองและตรวจประเมินจากกรมโรงงาน

  3. ด้านเครื่องมือวัดและวิธีการตรวจวัด -
  ได้จัดหาเครื่องมือวัดและวิธีการตรวจวัดให้เป็นไปตามมาตรฐานสากลซึ่งอุปกรณ์เครื่องมือทั้งหมดต้องถูกส่งไปทำการสอบเทียบ
  (Calibration) กับเครื่องมือที่มาตรฐาน (Primary Standard)
  ตามช่วงเวลาที่กำหนดอย่างสม่ำเสมอ
  รวมถึงการจัดเตรียมบุคลากรและเครื่องมือให้เพียงพอกับหัวข้อการตรวจวัดที่กฎหมายใหม่กำหนดเพิ่มเติม
  ส่วนหัวข้อตรวจวัดเดิม บริษัทฯยังคงดำเนินการตรวจวัดให้ถูกต้องเหมือนเดิม

  ส่วนโรงงานเม็ดพลาสติกได้มีการบริหารจัดการสิ่งแวดล้อมโดยใช้เชื้อเพลิง ได้แก่
  น้ำมันเตาที่มีปริมาณซัลเฟอร์ต่ำซึ่งเป็นการลดปริมาณมลพิษจากแหล่งกำเนิดอย่างมีนัยสำคัญ
  นอกจากนี้กระ บวนการผลิตของโรงงานเม็ดพลาสติกเป็นระบบปิด (Closed System)
  ที่ไม่ซับซ้อน จึงมีของเสียหรือมลพิษจากกระบวนการผลิตน้อย
  แม้ว่าปริมาณของเสียของบริษัทที่ระบายสู่ระบบท่อระบายน้ำส่วนกลางของเขตอุตสาหกรรมจะยังอยู่ในเกณฑ์ของข้อกำหนดของภาครัฐก็ตาม
  บริษัทฯยังได้พยายามที่จะลดค่าของน้ำเสียลงอีก
  โดยการจัดงบประมาณในการสร้างบ่อบำบัดน้ำเสียเพิ่มขึ้นอีกหนึ่งแห่ง เพื่อให้ค่า Biological
  Oxigen Demand (BOD) และ Chemical Oxigen Demand (COD)
  ในน้ำทิ้งดังกล่าวเข้าใกล้สู่ธรรมชาติมากที่สุด

  ส่วนหน่วยผลิตคอนกรีตก็ได้มีการจัดเตรียมมาตรการป้องกันปัญหามลภาวะทางอากาศฝุ่นละออง
  โดยการติดตั้งเครื่องกรองฝุ่น แผงป้องกันฝุ่น และหัวฉีดน้ำบนแผงหินทราย
  เพื่อลดการฟุ้งกระจายของฝุ่นละออง นอกจากนี้ยังมีการป้องกันมลภาวะทางน้ำและกากของเสีย
  โดยจัดสร้างบ่อคายคอนกรีต
  บ่อตกตะกอนและบ่อน้ำใสสำหรับการบำบัดน้ำทิ้งจากกระบวนการผลิตเพื่อนำกลับมาใช้ใหม่
  เพื่อลดปริมาณการใช้น้ำประปาและป้องกันน้ำเสียออกสู่ภายนอก เป็นต้น

  ทั้งนี้
  ทุกโรงงานผลิตของบริษัทฯได้มีการจัดเตรียมบุคลากรและเครื่องมือด้านสิ่งแวดล้อมให้เพียงพอ
  ถูกต้อง และแม่นยำ ซึ่งอุปกรณ์เครื่องมือทั้งหมดต้องถูกส่งไปทำการสอบเทียบ (Calibration)
  กับเครื่องมือมาตรฐาน (Primary Standard) ตามช่วงเวลาที่กำหนดอย่างสม่ำเสมอ
  นอกจากนี้ในส่วนของบุคลากรจะต้องผ่านการสอบขึ้นทะเบียนเป็นเจ้าหน้าที่และผู้ควบคุมห้องปฏิบัติการวิเคราะห์กับกรมโรงงานอุสาหกรรม

  ด้วยแนวทางการดำเนินธุรกิจที่มุ่งเน้นมาตรฐานด้านคุณภาพของสินค้าและบริการ
  ตลอดจนการให้ความสำคัญกับสิ่งแวดล้อม รวมถึงความปลอดภัยและอาชีวอนามัยในการทำงาน
  ทำให้โรง งานผลิตปูนซีเมนต์ โรงงานเม็ดพลาสติก
  และหน่วยผลิตคอนกรีตผสมเสร็จได้รับการรับรองมาตรฐานอุตสาหกรรมครบทั้ง 3 ระบบ ได้แก่
  มาตรฐานด้านระบบบริหารงานคุณภาพ ISO 9001 มาตรฐานระบบการจัดการด้านสิ่งแวดล้อม
  ISO 14001 และมาตรฐานระบบการจัดการด้าน อาชีวอนามัยและความปลอดภัย TIS 18001

  นอกจากนี้ บริษัทฯได้ดำเนินธุรกิจรับกำจัดกากอุตสาหกรรมจากโรงงานต่างๆภายในประเทศ
  ภายใต้ใบอนุญาตประกอบกิจการโรงงานปรับคุณภาพของเสียรวม
  ซึ่งนอกจากจะช่วยกำจัดกากอุตสาหกรรมแล้ว
  ยังช่วยลดการใช้พลังงานซึ่งมีผลให้การใช้ทรัพยากรธรรมชาติลดลง